من أشهر أشعار ضياء الميالي :
- خانتني التگلي اهواك هاي شلون خانتني معقولة علية تضحك وابد مايوم حبتني هاي شلون خانتني
گالتلي اضل وياك كلام وتالي عافتني
گالتلي اشيلك دوم وتالي بسرعة ذبتني
لن طيب علي لعبت لن مسكين شافتني
هاي شلون خانتني
لو اني جنت غدار جان بحبها وافتني ولو اني ابيع بساع ابد مجان باعتني بس اني غشيم اصلي وعلى النيران مشتني
جنت ماي بعطش هام جنت بس هسة بدتني الف نععلة على الطيبة شوف الى وين ودتني
- من اعوفك تگعد لوحدك اخاف اقرا قرأن واضل انعل ابليس حتى من روحك عليك خاف لاروحك
تحسدك وانتا قيس واني اغار عليك كلش حيل اغار اتصور من الغيرة ااريد اني انتحر حتى من عطر التخلي اني اغار خاف لاتنساني وتحب العطر
وعلى اصابيعك اذا تعد الايام اسبوعك من الجمعة اكرة للخميس وانتا قيس
- مدري هي الگاع عوجة مدري جدمي مزاعل الدگ والرگص مدري لكمة خبزي خشنة مدري اني معلعل وبل الزاد اغص اني من صار الغلة تمنيت اعيش شگد غشيم وماعشت وكت الرخص
بعيني اشوف الناس تضحك واني حزني بگلبي احسنة يگص سيطر الهم على روحي وگام من دمي يمص ويوم عن يوم من اوزن وزني يطلع بي نقص
گلبي مو دمع بجفاك وانجب مثل مي على جف سكران وانجب اسمعت تالي الزمان احترم وانجب انا الناس من امر تاخذ تحية
- كل عمري گضيتة وياك متعوب والف ياحيف تعبي وياك مأثر صابرلك صبر ماصابرة ايوب واتحمل عذابك لو علي يكثر اوردلك واذوب من العطش ذوب وجه الگاع اذا عطشان يتفطر
نخيتك عود اريدك تفزع وياي شوفتك جروحي وكتلي مااگدر
هم كتلك اعذرني بشدتك يوم وبوكت الاجيتك مني تتعذر زادي نص ملح نص مونة الزاد غزر بل الاجدور وبيك ماغزر
لو زنجر حديد الحك يصفي شيصفي الگلب يافلان لو زنجر
5-انا عمري سفر ماادري تاليه ومدري بيا محطة رويحتي تروح وانا گلبي صحارى المطر ناسي مرت بي گطرة وخضر جروح
اصيح بصوت لكن منو يلبي وانا بصحرى چبيرة وصوتي مبحوح
ياحزن العوفة بوجهي الاگي وياجرح الاخيطة يخلف جروح يمر بية الفرح وانا اركض علي بس ايدي گصيرة وكلشي ماالوح
- لاتسويها وتروح لخاطري بس لاتغيب اخذ مني عيوني ولاتخليني غريب اخذ روحي فدوة هي من دونك شتسوة لو تروح انتا حبيبي ميلي بعدك حبيب
ماتهمني الدنيا كلها ماتهمني لو نظر عيني خسرتة الا انتا شلون اخسرك وانتا روحي وكلبي انتا اني بعدك راح اموت يعني تقبل اني اموت لو تروح انتا حبيبي لك ميلي بعدك حبيبي لاتسويها وتروح لخاطري لك لا تغيب
يعني اجت ساعتها لازم نفترك يعني راح يروح كل ذاك العشك اخذ روحي روحي فدوة هي من دونك شتسوى لو تروح انتا حبيبي ميلي بعدك حبيبي لاتسويها وتروح لخاطري
- تعالي بداعت عيوني تعالي اليوم مو باجر تعالي لخاطري اني اذا عندج الي خاطر شوفي عيوني من فركاج ولون الجفن شصاير من سافرتي لحد اليوم احس بكلبي انا مسافر
واذا جيتي وتشوفيني على حالي ينكسر كلبج لن يصعب على الكافر انا بدونج دمع يجري وغريبة ايامي عن عمري وانا بدونج دمع مفضوح يسولف بيج من يجري وشكلج والدموع انهار تفضح لليحب اسرار ومحد عرف سري درة بية الي مايدري
تعالي ولاتعذبيني تعالي اشتاكلج كلبي اذكري البينج وبيني اذكري لهفتي وحبي تعالي ولاتعذبيني تعالي اشتاكلج اذا مااجيتي تلكيني ميت اييييييي وحك ربي تعالي لخاطر الله تعالي
- روحي ولي ليش ادوخ راسي بيج وانتهي من دون ربعي
روحي ولي ليش ارخص دمعتي وانتا ماتسوين دمعي
اه ياكلبي العشك واختار حبج اني هيج يصير بية جان حالي غير حال وجان وضعي غير وضع
جنت أأشر للنجم يوكع بأدية وجنت أأشر للشمس تمشي ويا اصبعي وجانت الريح الريح القوية تستحي من اسمي وتقسة وتنطفي وماتطفي شمعي هاي هية احنة انتهينا اني ارجع للخسرتة وانتي ارجعي
حبيبي انتا اخذتني وانتا ردني واني احرك بروحي وانتا ردني اذا يكسر اذراعي وانتا ردني اكص الردن لو اني اكص ايدية
- الله الله حضنج حلو الله يا عيني بردان من فركتج بردان دفيني
الشمس تمطر ضوة بس من تلاكيني ويحضني عطر الورد لمن تحضنيني عطشان الج يانهر عطشان صدكيني ومن دون كل البشر بس انتي ترويني
- ردت اكلك انسى كل شي وماكلت لان خفت من فكرة غيابك واسكتت تدري انتا
تدري انتا قطعة مني شلون اكلك روح عني صدك انتا لو كلتها اعتبر اني متت ابيش اعوضك ابيش انتا كلي بيا حبيب وياشمس تطلع علية لو تغيب انتا عندي الدنيا كلها بكل رضاها وبكل زعلها بعد ماكتلك انساني وعلى الفكرة اتندمت